Zhangjiakou

Zhangjiakou (forenklet kinesisk: 张家口; tradisjonell kinesisk: 張家口; pinyin: Zhāngjiākǒu; Wade-Giles: Chāng-chiā-k'ǒu) er by på prefekturnivå i provinsen Hebei. Befolkningen er på 4,3 millioner. 

Zhangjiakou var kjent blant europeerne under navnet Kalgan frem til midten av 20. århundre, forvansket fra хаапга/khaapga: mongolsk for port.

 Økonomi og utdannelse
Området rundt og særlig vestenfor Zhangjiakou er rikt på kull og jernmalm, og dette har ført til en stor jern- og stålindustri i byen. Men ved siden av den metallurgiske industri er byen også hjemsted for en av Fastlands-Kinas viktiske vinindustrier. Et av landets mest kjente vinmerker, Great Wall Wine, har sitt hovedkvarter i Shacheng (沙城镇) i fylket Huailai.

Zhangjiakou er hjemsted for Hebei Nord-universitetet.

I byen ligger også energiprodusentene Zhangjiakou kullkraftverk og Xiahuayuan kullkraftverk, som leverer elektrisitet til kraftnettet i Beijing-Tianjin-Tangshan-området.

 Administrative enheter 
Byprefekturet Zhangjiakou har jurisdiksjon over 4 distrikter (区 qū) og 13 fylker (县 xiàn).

 Kart 300px # Navn Hanzi Hanyu Pinyin Befolkning (2004 est.) Areal (km²) Tetthet (/km²)Distrikter1Qiaoxi桥西区Qiáoxī Qū230 0001411 6312Qiaodong桥东区Qiáodōng Qū260 0001132 3013Xuanhua宣化区Xuānhuà Qū290 0002761 0514Xiahuayuan下花园区Xiàhuāyuán Qū70 000315222Fylker5Xuanhua宣化县Xuānhuà Xiàn300 0002 0951436Zhangbei张北县Zhāngběi Xiàn370 0004 232877Kangbao康保县Kāngbǎo Xiàn280 0003 365838Guyuan沽源县Gūyuán Xiàn230 0003 601649Shangyi尚义县Shàngyì Xiàn190 0002 6217210Yu蔚县Yù Xiàn460 0003 21614311Yangyuan阳原县Yángyuán Xiàn280 0001 83415312Huai'an怀安县Huái'ān Xiàn250 0001 70614713Wanquan万全县Wànquán Xiàn220 0001 15819014Huailai怀来县Huáilái Xiàn340 0001 79319015Zhuolu涿鹿县Zhuōlù Xiàn330 0002 79911816Chicheng赤城县Chìchéng Xiàn280 0005 2385317Chongli崇礼县Chónglǐ Xiàn120 0002 32652

 Historie 
Zhangjiakou var under hele sin lange historie en militær forpost for Beijing, og ble av og til kalt hovedstadens nordlige port. Her førte en viktig trafikkåre gjennom passet Juyongguan til byen Datong og til den mongolske slette, og den kunne være en angrepsakse for mongolske og andre angripere i nordvest. Av denne grunn ble Den kinesiske mur fordoblet her på Ming-dynastiets tid. Den såkalte indre mur løp fra Juyongguan sør for  Zhangjiakou og ned til Guleelven. Den nordligere ytre mur løp fra Juyongguan mot Zhangjiakou og Datong. Ved Guleelven ble den gjenforent med den indre mur.

Enkekeiserinne Ci Xi kom hit under sin flukt fra åttenasjonsalliansen under bokseropprøret i 1900. Hun dro senere videre, men ikke uten å ha navngitt et nærliggende fjell: Jimingshan, «den galende hanes fjell». 

Zhangjiakou var et viktig sted langs karavaneveien gil Beijing til Ulaanbaatar. Men den tapte mye av sin betydning da den transsibiriske jernbane ble åpnet i 1905. Den utkonkurrerte den såkalte sibirske rute, eller teveien, fra Kina til Europa.

I 1928 ble Zhangjiakou hovedstad for provinsen Chahar og 1937 for den japanske satellittstat Mengjiang. Tidlig under den annen sino-japanske krig ble byen inntatt av japanske styrker som ønsket å kontrollere transportveiene fra de store kullfeltene i området rett vestenfor. 

De japanske tropper ble etter hvert jaget vekk av Guomindangs, før de kinesiske kommunister kom til makt. De oppløste provinsen Chahar i 1952, og overførte området rundt Zhangjiakou til provinsen Hebei.

 Samferdsel 
Kinas riksvei 110 løper gjennom området. Den begynner i Beijing og passerer gjennom Zhangjiakou, Jining, Hohhot og Baotou til den ender i Yinchuan i den autonome region Ningxia Hui. 

Kinas riksvei 207 løper gjennom prefekturet. Denne viktige trafikkåren begynner i Xilinhot i Indre Mongolia nær grensen til Mongolia, løper sørover og ender i Hai'an, en by som ligger i Xuwen fylke sør på Leizhouhalvøya i provinsen Guangdong.

 Referanser 

 Eksterne lenker 


Kategori:Byprefekturer i Hebei
Kategori:Vinter-OL 2022